Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: A szakképzésrõl szóló 1993. évi LXXVI. törvény 5. §-a
Paragraph Index: 497

(2) Az Rsz. 2. számú melléklete II. fejezetének 2. pontja helyébe a következõ rendelkezés lép: „2. A munkaterület rövid, jellemzõ leírása A függõ biztosításközvetítõ (a továbbiakban: ügynök) a biztosítókról és a biztosítási tevékenységrõl szóló 2003. évi LX. törvény (a továbbiakban: Bit.) 33. §-ának (4) bekezdésében foglaltak alapján egy biztosító biztosítási termékeit vagy több biztosító egymással nem versenyzõ biztosítási termékeit közvetíti. Felméri az ügyfelek biztosítási szükségleteit. Az ügynök a biztosítási értékesítési folyamatot átlátja, védi a biztosított és saját társasága érdekeit, rendszeres kapcsolatot tart az ügyfelekkel. Az ügynök tevékenysége kiterjed a biztosítási szerzõdés megkötésére — a biztosító ez irányú meghatalmazása esetén —, a biztosítási díj átvételére, valamint a biztosító szerzõdésbõl eredõ jogainak gyakorlásában és kötelezettségeinek teljesítésében való közremûködésre és a szerzõdéskötés lebonyolításban való közremûködésre.”

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes